
2005. október 11-i üléséről készült jegyzőkönyvéből

39.
Előterjesztés a Pilis Rádiót működtető Trade Partners Kft.-vel kötött bérleti szerződés módosításáról, bérleti díj hátralék vonatkozásában részletfizetés engedélyezéséről, valamint kamat elengedéséről
Előadó: Miakich Gábor polgármester
Szentendre Város Önkormányzat Képviselő-testületének

386/2005. (X.11.) Kt. sz. határozata:
Szentendre Város Önkormányzat Képviselő-testülete úgy dönt, hogy a 284/2005. (VII.28.) Kt. sz. határozatával módosított 276/2005. (VII.19.) Kt. sz. határozatában foglaltaknak megfelelően

1.
a Trade Partners Kft.-vel (1016 Budapest, Fenyő u. 1. fszt. 1. – továbbiakban: bérlő) a Szentendrén, 2000. április 26–án kötött, a Szentendre, Dunakorzó 18. sz. alatti épület II. emeletén található irodahelyiségekre vonatkozó, 10 éves határozott időtartamra szóló bérleti szerződést 2005. augusztus 1-i hatállyal úgy módosítja, hogy a szerződés tárgya a Dunakorzó 18. sz. alatti épület II. emeletén lévő 204, 205, 206, 207, 208. számú, összesen 91 m2 alapterületű helyiségek, 3. pontját, illetve 4. a) és b) pontját pedig úgy, hogy 2005. augusztus 1-től a bérlő által fizetendő havi bérleti díj nettó 92.219 Ft, a közüzemi díj bruttó havi átalánya 54.509 Ft, a takarítás és portaszolgálat bruttó havi átalánya 40.677 Ft, azaz öszesen havi 187.405 Ft.

2.
a fentiekkel összhangban az Önkormányzat továbbra is igényt tart a 2005. januártól júliusig tartó időszakra havi 256.270 Ft bérleti, közüzemi, takarítás és portaszolgálat díjra.

3.
engedélyezi, hogy a bérlő a 2005. augusztus 31-ig fennálló 3.719.725 Ft bérleti díj tőketartozását, valamint az elmaradt bérleti díjak miatt a Polgári Törvénykönyvről szóló 1959. évi IV. törvény 301. §-a alapján pénztartozás késedelmes fizetése miatt járó 2005. október 15-ig keletkezett évi 11% késedelmi kamatot 2005. októberétől minden hónap 15. napjáig havi 100.000 Ft összegben törlessze. A 3.719.725 Ft bérleti díj tőketartozás teljes egészében történő kiegyenlítéséig az Önkormányzat igényt tart évi 11% kamatra azzal, hogy biztosítja a bérlő számára az előtörlesztés lehetőségét, mely esetben az esedékesség előtt kifizetett összeggel arányban a kamatot csökkenteni kell.

4.
felhatalmazza a polgármestert a bérleti szerződést módosító, és a részletfizetést a fentieknek megfelelően lehetővé tevő szerződés aláírására.
5.
felkéri a polgármestert, hogy abban az esetben, ha a bérlő a Képviselő-testület jelen végső ajánlatát nem fogadja el, vagy annak elfogadása esetén a jövőben akár bérleti díj, akár törlesztő részlet fizetési kötelezettségét határidőben nem teljesíti, akkor a bérleti szerződés felmondása érdekében tegye meg a szükséges lépéseket.
6. 
felkéri a polgármestert, hogy – felmondás esetén – gondoskodjon a szabaddá vált helyiségekre történő pályázat kiírásáról. 

Felelős: 
Polgármester 

Határidő:
2005. november 15.

K. m. f.


Miakich Gábor s. k.
dr. Molnár Ildikó s. k.


polgármester
jegyző

Kapja:
1. Önkormányzati és Szervezési Iroda – irattár

2. Jogi előadó – intézkedésre
3. Közgazdasági Iroda – intézkedésre 
4. Vagyongazdálkodási Iroda – tájékoztatásul
5. A Képviselő-testület tagjai

Közzétéve a GroupWise-on és a Weboldalon.
A kiadmány hiteléül:
Szentendre, 2005. október 12. 

Kiss Beatrix 

jegyzőkönyvvezető

